CELEX: 31990R1936
Language: hr
Date: 1990-07-04 00:00:00
Title: Uredba Komisije (EEZ) br. 1936/90 od 4. srpnja 1990. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               31
            
         31990R1936
   
               L 174/25
            
            
               SLUŽBENI LIST EUROPSKE UNIJE
            
            
               04.07.1990.
            
         
      UREDBA KOMISIJE (EEZ) br. 1936/90
   od 4. srpnja 1990.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 1251/90 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati u odgovarajuće oznake KN iz stupca 2, a na temelju razloga navedenih u stupcu 3;
   budući da Odbor za nomenklaturu nije dostavio mišljenje u roku koji je odredio njegov predsjednik u vezi s proizvodom br. 2 iz tablice u Prilogu,
   budući da su mjere predviđene u ovoj Uredbi u skladu s mišljenjem Odbora za nomenklaturu u vezi s proizvodom br. 1 iz tablice u Prilogu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. srpnja 1990.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 121, 12.5.1990., str. 29.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               1.   Lagana pletena odjeća (100 % sintetička vlakna) s uskim naramenicama, koja pokriva tijelo do prepona. Ova je odjeća sa stražnje strane u visini struka elastificirana, a zakapča se između nogu pomoću tri patent-kopče. Obrubljena je strojno izrađenom čipkom (vidjeti fotografiju br. 440) (1)
               
            
            
               6108 92 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6108 i 6108 92 00.
            
         
               2.   Lagana pletena odjeća (100 % pamuk) s kratkim rukavima, namijenjena za pokrivanje gornjeg dijela tijela, seže do ispod struka. Ima okrugli vratni izrez, unutarnje epolete i ukras u obliku pet nabora na rubu rukava (vidjeti fotografiju br. 449) (1)
               
            
            
               6109 10 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, dodatnom napomenom 2. uz poglavlje 61. i tekstom oznaka KN 6109 i 6109 10 00.
            
         
      
   
      (1)  Fotografije su isključivo ilustrativne prirode.